Trump wen Suid-Carolina – praag.co.za
Die aantal kandidate wat deelneem om as die party se kandidaat aangewys te word, het gekrimp met die voormalige goewerneur van Florida, Jeb Bush, wat aangekondig het dat hy gaan uittree.
Trump wat 32,6% van die stemme ingepalm het, se naaste teenstanders senator Marco Rubio van Florida en senator Ted Cruz van Texas moes vir die tweede plek stoei, met 22,5% en 22,1% van die stemme onderskeidelik.
Die resultate gee aan Trump momentum op pad na die volgende mylpaal in Nevada Dinsdag, asook vir Super-Dinsdag. Laasgenoemde word op 1 Maart gehou met meer as ‘n dosyn state wat ‘n kandidaat sal aanwys.
Trump het ondersteuners gesê dat hy groot oorwinnings wat voorlê te wagte is.
“Kom ons wen groot in Nevada,” het hy gesê. “Kom ons wen groot op [1 Maart]. Kom ons bêre hierdie ding weg en kom ons laat Amerika weer seëvier.”
Trump-ondersteuners het het hul woede uitgespreek teen ‘n gebrekkige politieke stelsel en die invloed van die groot veldtogskenkers in politiek.
Trump “kan nie gekoop word nie en hy sal jou vertel in jou gesig wat hy dink en hoe hy voel,” het Michael Reilly, 18, aan dpa gesê. Dit is die eerste keer dat hy stem.
Intussen het die voormalige minister van buitelandse sake Hillary Clinton, Vermont se senator Bernie Sanders in die Demokratiese koukusstryd in die westelike staat van Nevada net-net geklop.
Skrywer praagGepubliseer op 21 Februarie 2016 Kategorieë Internasionale nuus, NuusSleutelwoord benoemingstryd, koukus, Nevada, Republikeine, Suid-Carolina, veldtogskenkers
Vorige Vorige artikel: Leon Lemmer: Rassisme: ‘n kritiese ontleding
Volgende Volgende artikel: Albert Brenner: Die Vryheidsfront Plus Moses